יער נחשונים

יער נחשונים הוא יער נטוע בידי אדם המעורב בחורש ים תיכוני טבעי גדול. היער משתרע מצפון לעיר אלעד, מדרום לקיבוץ נחשונים ולראש העין וממזרח לכביש 444, בגבהים הנעים בין 70 ל-140 מטרים מעל פני הים. 

אחד מיובלי נחל מזור הקרוי בשם הלא רשמי נחל נחשונים זורם דרך היער לכיוון הירקון. בגבעה במרכז היער יש שרידי בונקרים ותעלות קשר מתקופת מלחמת העצמאות. בכניסה ליער שרידי מחצבה בה נחצבו אבני גיר שהזינו את משרפת הסיד הסמוכה.

קישורים חיצוניים
 אודות היער באתר פיקניק

נחשונים, יער
קטגוריה:מחוז המרכז